stanford-oval/wikipedia huggingface dataset:
Dylan van Baarle

| Dylan van Baarle |
| --- | --- |
 Dylan van Baarle Pariisi–Roubaix'ssa 2022,
Henkilötiedot
Syntynyt: 21. toukokuuta 1992 (ikä 32)
Kansalaisuus:   Alankomaat
Pyöräilijä
Pituus:  187 cm
Paino:  78 kg
Joukkue:  Team Visma–Lease a Bike
Laji:  maantie
Rooli:  ajaja
Ajajatyyppi:  klassikkojen erikoismies
Ura
Amatöörijoukkue(et)
2011–2013:  Rabobank Development Team
Ammattilaisjoukkue(et)
2014–2017  2018–2022 2023–:  Garmin-Sharp / Cannondale Pro Cycling Team Team Sky / Ineos Grenadiers Team Jumbo-Visma / Team Visma–Lease a Bike
Suurimmat voitot
 Pariisi–Roubaix 2022 Dwars door Vlaanderen 2021 Omloop Het Nieuwsblad 2023  Maantieajon Alankomaiden-mestaruus 2023  Aika-ajon Alankomaiden-mestaruus 2018 
 Tiedot päivitetty: 1. tammikuuta 2024 
| Mitalit> Maa:   Alankomaat.Miesten pyöräily.Maantiepyöräilyn MM-kilpailut  | Mitalit> Maa:   Alankomaat.Miesten pyöräily.Maantiepyöräilyn MM-kilpailut  | Mitalit> Maa:   Alankomaat.Miesten pyöräily.Maantiepyöräilyn MM-kilpailut  | Maa:   Alankomaat> Miesten pyöräily. |
| --- | --- | --- | --- |
|  Hopeaa |  Flanderi 2021 | maantieajo |  |
Dylan van Baarle (s. 21. toukokuuta 1992 Voorburg) on alankomaalainen maantiepyöräilijä, joka on menestynyt etenkin yhden päivän kilpailuissa. Hän on Pariisi–Roubaix-klassikon voittaja. Hän aloitti ammattilaisuransa Garmin-Sharp / Cannondale Pro Cycling Team -tallissa vuosina 2014–2017, edusti Team Sky / Ineos Grenadiers -joukkuetta 2018–2022 ja on vuodesta 2023 kilpaillut Team Jumbo-Visma / Team Visma–Lease a Bike -tallissa.
Van Baarle voitti vuoden 2021 Dwars door Vlaanderen -kilpailun 26 sekunnin erolla pääjoukkoon. Hän saavutti samana vuonna maantieajon MM-hopeaa 32 sekuntia Julian Alaphilippelle hävinneenä. Hän sijoittui 2022 Flanderin ympäriajossa Mathieu van der Poelin jälkeen toiseksi ja voitti Pariisi–Roubaix'n minuutin ja 47 sekunnin erolla Wout van Aertiin. Hän voitti vuoden 2023 Omloop Het Nieuwsbladin 20 sekunnin erolla Arnaud De Lieen Hän on voittanut Alankomaiden-mestaruuden maantieajossa 2023 ja aika-ajossa 2018.
Saavutuksia

Lähteet:Pro Cycling Stats, Cycling Archives
Dimítris Salpingídis

| 0 | 1 | 2 |
| --- | --- | --- |

Henkilötiedot
Syntymäaika: 18. elokuuta 1981 
Syntymäpaikka: Thessaloniki, Kreikka
Pelipaikka: hyökkääjä
Pituus: 172 cm
Seura
Seura: PAOK
Pelinumero: 9
Seurat
| Vuodet | Seura | O (M) |
| 1999-2006   1999-2000   2000-2002   2006-2010   2010- | PAOK → Larissa (laina)  → Kavala (laina)   Panathinaikos  PAOK | 103 (50)   7 (0)   33 (25)   121 (46) 71 (16) |
Maajoukkue
| 2002- |  Kreikka | 57 (8) |
 Seurajoukkueuran tilastot kattavat vain kansalliset sarjat, päivitetty 16. toukokuuta 2012.  Maajoukkueuran tilastot päivitetty 8. kesäkuuta.
Dimítris Salpingídis (kreik. Δημήτρης Σαλπιγγίδης; s. 18. elokuuta 1981 Thessaloniki) on kreikkalainen jalkapalloilija, pelipaikaltaan hyökkääjä. Hän edustaa PAOKia. Salpingídis on pelannut suurimman osan urastaan joko PAOKissa tai Panathinaikosissa, jossa hän oli vuosina 2006-2010. Hän on pelannut Kreikan maajoukkueessa 38 ottelua, joissa hän on tehnyt neljä maalia. Salpingídis on valittu Kreikan vuoden jalkapalloilijaksi vuosina 2008 ja 2009.
Käännös suomeksi
Dong

Dong tai Đồng voi tarkoittaa seuraavia:
đồng, Vietnamin rahayksikkö
dongit, Etelä-Kiinassa asuva vähemmistökansa
dong, dongien puhuma thailainen kieli
Dong- tai Đồng -nimisiä henkilöitä

Dong Bin (s. 1988), kiinalainen kolmiloikkaaja
Dong Biwu (1886–1975), kiinalainen poliitikko, Kiinan kansantasavallan vt. puhemies 1968–1975
Dong Dong (s. 1989), kiinalainen trampoliinivoimistelija, olympiavoittaja ja maailmanmestari
Dong Fangzhuo (s. 1985), kiinalainen jalkapalloilija
Dong Jinzhi (s. 1977), kiinalainen alppihiihtäjä
Dong Jiong (s. 1973), kiinalainen sulkapalloilija
Dong Jun (s. 1961), kiinalainen amiraali, poliitikko ja ministeri
Đồng Khánh (1864–1889), Vietnamin keisari 1885–1889
Dong Mingzhu (s. 1954), kiinalainen yritysjohtaja
Dong Young-bae, Taeyang (s. 1988), eteläkorealainen laulaja
Dong Yuan (n. 934–962), kiinalainen kuvataiteilija
Dong Zhongshu (179–104 eKr.), kiinalainen filosofi
Liu Dong (s. 1973), kiinalainen keskimatkojen juoksija
Kuvitteellisia henkilöitä

Dong Yi, samannimisen eteläkorealaisen televisiosarjan päähenkilö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dong”, voi hakea sivunnimihaulla, laajalla sivunnimihaulla tai tekstihaulla.
Dustin Johnson

| Dustin Johnson |
| --- | --- |

Henkilötiedot
Koko nimi:  Dustin Hunter Johnson
Syntynyt: 22. kesäkuuta 1984 (ikä 40) Columbia, Etelä-Carolina
Kansalaisuus:   Yhdysvallat
Puoliso:  Paulina Gretzky
Lapset:  yksi lapsi (s. 2015)
Golfaaja
Lempinimi:  DJ
Pituus:  193 cm
Paino:  86 kg
Pelaajaura
Yliopisto:  Rannikko-Carolinan yliopisto
Tuli ammattilaiseksi:  2007
Tämänhetkiset kiertueet:  PGA Tour
Ammattilaisvoitot:  22
Voittojen lukumäärät kiertueittain
PGA Tour:  15
Muut:  2
Parhaat sijoitukset major-turnauksissa
The Masters Tournament:  toinen: 2019
U.S. Open:  voittaja: 2016
The Open Championship:  toinen: 2011
PGA Championship:  toinen: 2019
Aiheesta muualla
www.dustinjohnson.com
PGA
Official World Golf Ranking
Dustin Hunter Johnson (s. 22. kesäkuuta 1984 Columbia, Etelä-Carolina) on yhdysvaltalainen ammattilaisgolfaaja. Johnson aloitti ammattilaisuransa vuonna 2007 ja on nykyisin mukana PGA Tourilla. Maailmanrankingissa hän oli ykkösenä helmikuusta 2017 toukokuuhun 2018.
Johnson on saavuttanut urallaan 17 ammattilaisvoittoa, joista 15 on tullut PGA Tourilla. Major-turnauksista hän voitti Yhdysvaltain avoimet vuonna 2016. Britannian avoimissa hän on ollut parhaimmillaan toinen vuonna 2011. Hän oli tuossa turnauksessa lähellä jopa voittoa, mutta viimeisen kierroksen 14. reiällä tullut tuplabogi romutti Johnsonin haaveet ja mestaruus meni Darren Clarkelle. PGA Championshipissä hän on ollut parhaimmillaan toinen vuonna 2015 ja The Masters Tournamentissä neljäs vuonna 2016. Ryder Cupin joukkueessa Johnson on ollut mukana vuosina 2010, 2012 ja 2016.
Johnsonin avopuoliso on entisen NHL-tähden Wayne Gretzkyn tytär Paulina Gretzky. Heillä on vuonna 2015 syntynyt lapsi. Johnson on kärähtänyt urallaan kahdesti kokaiinin käytöstä, vuosina 2012 ja 2014.
Downstroke

Downstroke tarkoittaa kielisoittimen (esimerkiksi kitaran) soittotyyliä, jossa haluttua kieltä soitetaan ylhäältä alaspäin. Termillä downpicking tarkoitetaan tekniikkaa, jossa käytetään toistuvaa downstrokea. Tekniikan vahvuuksia ovat jämäköiltä ja selkeät kuulostavat nuotit. Heikkouksiksi voidaan lukea ainakin tekniikan hitaus.
Nykyisistä kitaristeista muun muassa James Hetfield käyttää paljon downstrokea.
Douglas Sequeira

Sequeira vuonna 2008.
Douglas Sequeira (s. 23. elokuuta 1977) on costaricalainen jalkapalloilija, joka pelaa Tippeligaenin Tromsø IL:ssa. Pelipaikaltaan hän on keskikenttäpelaaja.
Pelaajaura

Sequira aloitti uransa Alankomaiden Eredivisiessa Feyenoordissa, jossa hän pelasi vuodet 1997–1999. Kauden 1999–2000 hän pelasi Saksassa 2. Bundesliigassa Karlsruher SC:ssä, jonka jälkeen siirtyi kotimaahansa Deportivo Saprissaan. Vuonna 2004 Real Salt Lake vaihtoi hänet Pablo Brenesiin, mutta vaihtoi hänet heti edelleen Club Deportivo Chivas USA:han. Sequeira pelasi Real Salt Lakessa vuodesta 2005 vuoteen 2007. Kunnes siirtyi Norjaan alkutalvesta 2007 nykyiseen joukkueeseensa Tromssaan.
Pelaajaura > Maajoukkueura

Sequeira kuului Costa Rican nuorten maajoukkueisiin pelaten muun muassa 1997 nuorten maailmanmestaruuskilpailuissa. 10. heinäkuuta 1999 hän pelasi ensimmäisen ottelunsa Costa Rican jalkapallomaajoukkueessa Jamaikaa vastaan. Hän on pelannut 31 maaottelua tehden niissä kaksi maalia (tilanne 20. kesäkuuta 2006). Hän oli mukana Saksan MM-kisoissa 2006.
Aiheesta muualla

Sequeira Tromsø IL:n sivuilla (Arkistoitu – Internet Archive) (norjaksi)
Dáfni (Attika)

| Dáfni Δάφνη |
| --- | --- |
 Kunnallisyksikön sijainti
 Dáfni
 Koordinaatit: 37°57′N, 23°44′E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Keski-Ateena
Kunta:  Dáfni-Ymittós
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  450401
Väkiluku (2011):  22 913
Aikavyöhyke:  UTC+2
 – Kesäaika:  UTC+3
Postinumero:  172 xx
Suuntanumero(t):  210
Infobox OKVirheellinen NIMI-arvo: 
Dáfni (kreik. Δάφνη) on Kreikan kaupunki sekä samanniminen Dáfni-Ymittóksen kunnan kunnallisyksikkö (Δημοτική Ενότητα Δάφνης, Dimotikí Enótita Dáfnis) ja entinen itsenäinen kunta. Se sijaitsee Keski-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 22 913 (vuonna 2011). Dáfni on Dáfni-Ymittóksen kunnan kuntakeskus.
Dáfni sijaitsee vain noin kolme kilometriä Ateenan keskustasta etelään ja se on käytännössä Ateenan esikaupunki. Dáfni oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Dáfni-Ymittóksen kunnaksi yhdessä Ymittóksen kanssa, jolloin se muuttui uuden kunnan kunnallisyksiköksi.
Öistä Dáfnia.
Aiheesta muualla

Kuvia tai muita tiedostoja aiheesta Dáfni Wikimedia Commonsissa
Dustin Milligan

| Dustin Milligan |
| --- | --- |

Henkilötiedot
Syntynyt: 28. heinäkuuta 1985 (ikä 39) Yellowknife, Luoteisterritoriot, Kanada
Ammatti:  Näyttelijä
Näyttelijä
Aktiivisena:  2004–
Merkittävät roolit:  90210 (Ethan Ward)
Aiheesta muualla
www.dustinmilligan.com
IMDb 
Milligan 2008
Dustin Milligan (s. 28. heinäkuuta 1985, Yellowknife, Luoteisterritoriot, Kanada) on kanadalainen näyttelijä. Hänet tunnetaan parhaiten roolistaan Ethan Wardina nuortensarjassa 90210.
Dustin on näytellyt myös elokuvassa Pahan sanansaattajat.
Aiheesta muualla

Virallinen nettisivusto
Djené Dakonam

| Henkilötiedot |
| --- | --- | --- | --- |
Koko nimi: Djené Dakonam Ortega
Syntymäaika: 31. joulukuuta 1991 (ikä 32)
Syntymäpaikka: Dapaong, Togo
Pelipaikka: keskuspuolustaja
Pituus: 178 senttimetriä
Seura
Seura: Getafe
Pelinumero: 2
Junioriseurat
: Étoile Filante
Seurat
| Vuodet | Seura | O | (M) |
| 2009–2011 | Tonnerre d'Abomey |  ? | (?) |
| 2011–2014 | Coton Sport |  ? | (?) |
| 2014–2016 | Alcorcón | 69 | (1) |
| 2016–2017 | Sint-Truidense | 19 | (0) |
| 2017– | Getafe | 218 | (1) |
Maajoukkue
| 2012– | Togo | 59 | (0) |
 Seurajoukkueuran tilastot kattavat vain kansalliset sarjat, päivitetty 26. joulukuuta 2023.  Maajoukkueuran tilastot päivitetty 14. elokuuta 2021.
Djené Dakonam Ortega, yleensä vain Djené (s. 31. joulukuuta 1991 Dapaong, Togo) on togolainen jalkapalloilija. Hän edustaa Espanjan Primera Divisiónissa pelaavaa Getafea. Djené on luontaiselta pelipaikaltaan keskuspuolustaja, mutta pystyy pelaamaan myös oikeana laitapuolustajana.
Seurajoukkueura

24. heinäkuuta 2017 Djené palasi Espanjaan ja teki nelivuotisen sopimuksen Getafen kanssa. 20. elokuuta 2017 hän teki ensiesiintymisensä edustusjoukkueessa vierasottelussa Athletic Bilbaota vastaan. Ensimmäisen maalinsa hän teki joukkueessa 17. maaliskuuta 2018 ottelussa Real Sociedadia vastaan.
Aiheesta muualla

Djenén tilastot Soccerway-sivustolla (englanniksi)
Getafe – Primera División
1 Letáček |
2 Djené |
3 Angileri |
4 Álvarez |
5 Milla |
6 Uche |
7 Sola |
8 Arambarri |
9 Mayoral |
11 Aleñá |
13 Soria |
15 Alderete |
16 Rico |
17 Pérez |
19 González |
20 Yellu |
21 Iglesias |
22 Duarte |
26 Risco |
27 Aberdin |
40 Ferrer |
– Silva |
Valmentaja Bordalás
Dorothy Elias-Fahn

| Dorothy Elias-Fahn> Henkilötiedot |
| --- | --- |
Koko nimi:  Dorothy Ann Elias
Syntynyt: 1970
Ammatti:  ääninäyttelijä
Puoliso:  Tom Fahn
Näyttelijä
Taiteilijanimet:  Dorothy Elias Dorothy Fahn Midge Mayes Dorothy Melendrez Johanna Luis
Aktiivisena:  1992–
Merkittävät roolit:  Meryl Strife (Trigun) Naru Narusegawa (Love Hina)
Aiheesta muualla
dfahn0.wixsite.com/website
IMDb 
Dorothy Elias-Fahn (s. 1970) on yhdysvaltalainen ääninäyttelijä, joka tunnetaan muun muassa animesarjojen Trigunin ja Love Hinan myötä. Hän on tehnyt urallaan yli 130 dubbausroolia englanniksi animeen.
Hän on naimisissa ääninäyttelijä Tom Fahnin kanssa.
Aiheesta muualla

Dorothy Fahn CrystalAcids.comissa (englanniksi)
Dorothy Melendrez CrystalAcids.comissa (englanniksi)
Annie Pastrano CrystalAcids.comissa (englanniksi)
ESPN2

| ESPN 2 |
| --- | --- |

Lähetykset alkoivat:  1. lokakuuta 1993
Omistaja:  ESPN Inc. (The Walt Disney Company)
Tunnuslause:  The Worldwide Leader In Sports
Maa:   Yhdysvallat
Näkyvyysalue:  Koko maa
Kotisivu:  ESPN2:n kotisivu
Infobox OKVirheellinen NIMI-arvo: 
ESPN2 ja ESPN2 HD ovat yhdessä Yhdysvaltain toiseksi suurin urheilukanava rinnakkaiskanaviensa ESPN:n ja ESPN HD:n jälkeen. Kanavan perustivat kokeilumielessä lokakuussa 1993 Scott Rasmussen ja hänen isänsä Bill Rasmussen ajatuksenaan, että yhdysvaltalaisten pitäisi nähdä enemmän urheilulähetyksiä, kun mitä aikaisemmin on ollut televisiossa tarjolla.
Defender of the Crown

| Defender of the Crown |
| --- | --- |

Kehittäjä:  Cinemaware
Julkaisija:  Cinemaware
Jakelija:  GOG.com ja App Store
Suunnittelija:  Kellyn Beck
Taiteilija:  James D. Sachs
Säveltäjä:  Jim Cuomo
Pelisarja:  Defender of the Crown
Julkaistu:  1986, 1987, 1988  Game Boy AdvanceNA 7. lokakuuta 2002EU 29. lokakuuta 2004 iOSNA 11. elokuuta 2011
Lajityyppi:  strategia
Pelimuoto:  yksinpeli
Ikäluokitus:  ESRB: E   GBA PEGI: 7 GBA
Alusta:  Amiga, Amstrad CPC, Apple IIGS, Atari ST, Commodore 64, CDTV, CD-i, Game Boy Advance, iOS, MS-DOS, NES, Macintosh, Windows, ZX Spectrum
Jakelumuoto:  levyke, pelimoduuli
Lisää peliartikkeleitaVideopelien teemasivulla
Infobox OK     : 
Defender of the Crown on Cinemawaren kehittämä ja Kellyn Beckin suunnittelema strategiapeli, jossa tehtävänä on valloittaa Britannia. Peli oli ensimmäinen Cinemawaren kehittämä videopeli. Se julkaistiin ensin Commodore Amigalle vuonna 1986. Vuonna 1987 se käännettiin MS-DOS:lle, Nintendo Entertainment Systemille, Atari ST:lle, ZX Spectrumille, Amstrad CPC:lle, Commodore 64:lle, Macintoshille ja viimein vuonna 1988 Apple IIGS:lle. Peli käännettiin myöhemmin myös Philips CD-i:lle ja vuonna 2002 Game Boy Advancelle.
Defender of the Crown on Wiredin mukaan yksi kymmenestä merkittävimmästä Amiga-pelistä.
Pelaaminen

Pelissä yhdistyy yksiruutuinen Britanniaa kuvaava karttanäkymä, jossa on hyvin kevyttä resurssistrategiaa ja joukkojen liikuttelua sekä hiirellä ohjattavat alipelit, joissa ammutaan katapultilla linnan muuria hajalle, tunkeudutaan linnaan miekkamiehillä tai yritetään suistaa turnajaisten vastustaja ratsultaan peitsellä.
Peliin panostettiin graafisesti paljon ja se oli ilmestyessään kotitietokoneiden näyttävimpänä pidetty peli. Tuotantoprosessi vei kuitenkin Cinemawaren taloudellisiin vaikeuksiin ja peli julkaistiin Amigalle keskeneräisenä. Amiga-versiosta puuttui muutama muissa versiossa nähtävä osio ja sen läpipeluu onnistui monilta pelaajilta noin tunnissa. Käännösversioiden näyttävyydestä jouduttiin tinkimään paljon, koska vuonna 1986 Amigalla oli tekninen etumatka grafiikassa, mutta peli osoittautui tästä huolimatta suosituksi käännösversioinakin, joissa itse peliin oli ehditty laittaa vähän enemmän sisältöä.
Vuonna 1989 Cinemaware julkaisi samanhenkisen pelin Lords of the Rising Sun, joka sijoittui Japaniin. Samana vuonna Rainbow Arts julkaisi Defender of the Crownin kloonina pidetyn pelin, Joan of Arc, joka sijoittui Ranskaan. Toisin kuin Defender of the Crownissa, tuossa pelissä lensi veri.
Vastaanotto

Peli sai CU Amiga -lehden arvostelussa arvosanaksi 82/100.
Aiheesta muualla

Defender of the Crown MobyGamesissa (englanniksi)
Defender Of The Crown Hall of Light -sivustolla (englanniksi)
Defender Of The Crown (CDTV) Hall of Light -sivustolla (englanniksi)
Kuvakaappaus pelin NES-versiosta.
ESO

ESO voi tarkoittaa ainakin seuraavia asioita:
Euroopan eteläinen observatorio
Eteläsuomalainen osakunta
The Elder Scrolls Online
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”ESO”, voi hakea sivunnimihaulla, laajalla sivunnimihaulla tai tekstihaulla.
Downtown Line

Downtown Line on Singaporen Mass Rapid Transit -metrojärjestelmän linja. 41,9 kilometrin pituisella linjalla on 34 asemaa. Se kulkee Bukit Panjangista Tampinesiin.
Suunnitelma linjan rakentamiseksi julkistettiin vuonna 2005. Hinta-arvio oli 18 miljardia Singaporen dollaria. Linjan ensimmäinen vaihe Bugisista Chinatowniin avattiin 22. joulukuuta 2013 ja toinen vaihe Bukit Panjangiin 27. joulukuuta 2015. Kun linjan itäinen jatke avautui 21. lokakuuta 2017, Downtown Linesta tuli maailman pisin automatisoitu maanalainen metrolinja.
Eero Koskela

| Eero Koskela |
| --- | --- |
Luoja(t):  Väinö Linna
Ensi- esiintyminen:  Täällä Pohjantähden alla -romaanit
Henkilötiedot
Sukupuoli:  mies
Asuinpaikka:  Pentinkulma
Suhteet
Vanhemmat:  Akseli Koskela Elina Koskela
Sisarukset:   Vilho  Voitto  Kaarina  Juhani 
Isovanhemmat:  Jussi Koskela Alma Koskela Otto Kivivuori Anna Kivivuori
Tädit ja sedät:   Aleksis  August 
Infobox OKNimi-testi OK: 
Eero Johannes Koskela (1915–1940) on Väinö Linnan romaanitrilogiassa Täällä Pohjantähden alla Koskelan Akselin ja Elinan toinen poika. Eero kuvataan hiljaiseksi ja rauhalliseksi henkilöksi. Eero osallistuu talvisotaan yhdessä veljiensä Vilhon ja Voiton kanssa. Eero kaatuu Karjalankannaksella Vuosalmella erään Vuoksen saaren valtausyrityksessä. Eeron ruumis jäi päiväksi vihollisille, mutta Vuoksen takaisinvaltausyrityksessä se saatiin takaisin.
Eero Valjakka

Eero Markus Antero Valjakka (17. joulukuuta 1937 Helsinki – 22. lokakuuta 2002 Helsinki) oli suomalainen arkkitehti, jota on pidetty erityisesti asuntosuunnittelun merkittävänä asiantuntijana.
Valjakka kirjoitti ylioppilaaksi Helsingin normaalilyseosta vuonna 1955 ja opiskeli sen jälkeen Teknillisessä korkeakoulussa, josta valmistui arkkitehdiksi vuonna 1966. Valmistumisensa jälkeen hän työskenteli arkkitehtina ensin Helsingin kaupunginsuunnitteluviraston palveluksessa vuosina 1967–1968, minkä jälkeen hän perusti kollegansa Simo Järvisen kanssa yhteisen arkkitehtitoimiston.
Kuitinmäen asuintaloja.
Vanhaa Olaria.
Valjakka ja Järvinen hahmottelivat yhdessä Espooseen uutta asemakaavaa ja asuntoalueita Olarin ja Kuitinmäen alueille. Olarin aluetta he suunnittelivat pääosin vuosina 1968–1973 (niin sanottu Vanha Olari) ja Kuitinmäen aluetta sen jälkeen 1980-luvun alkupuolelle saakka. Valjakan ja Järvisen suunnitelmissa nousevat esiin muun muassa alueiden läpi kulkevien kävelyteiden keskeinen asema sekä uudisrakennuksia hallitseva tiiliarkkitehtuuri. Kuitinmäkeen he suunnittelivat asuintalojen lisäksi ostoskeskuksen ja toimistorakennuksia. Olarin–Kuitinmäen aluetta on myöhemmin luonnehdittu Suomen laajimmaksi ja eheimmäksi yhtenäiseksi moduulikonstruktivistiseksi kaupunkikokonaisuudeksi.
Omaa arkkitehtitoimistoa Valjakka piti vuodesta 1985 lähtien. Suunnittelutyönsä ohella hän opetti 1970- ja 1980-luvulla Teknillisessä korkeakoulussa asuntosuunnittelua.
Valjakkaa on pidetty yhtenä Suomen parhaimmista asuntosuunnittelun ja asuinrakentamisen asiantuntijoista. Helsingin yliopiston taidehistorian professori Riitta Nikulan mukaan Valjakka pyrki eleettömän tyylikkäässä arkkitehtuurissaan aidosti tavallisen ihmisen asumisen parantamiseen. Valjakan ja Järvisen yhdessä laatimia Espoon uusien asuinrakennusalueiden toteutuneita suunnitelmia on pidetty hyvänä esimerkkinä onnistuneesta nykyaikaisesta kaupunkisuunnittelusta. Vuonna 1975 he saivat yhdessä rakennustaiteen ja yhdyskuntasuunnittelun valtionpalkinnon.
Dancer in the Dark

| Dancer in the Dark |
| --- | --- |

Ohjaaja:  Lars von Trier
Käsikirjoittaja:  Lars von Trier
Tuottaja:  Vibeke Windeløv
Säveltäjä:  Björk
Kuvaaja:  Robby Müller
Leikkaaja:  François Gédigier Molly Malene Stensgaard
Tuotantosuunnittelija:  Karl Júlíusson
Pukusuunnittelija:  Manon Rasmussen
Pääosat:  Björk   Catherine Deneuve   Vladica Kostic   David Morse   Cara Seymour   Peter Stormare
Valmistustiedot
Valmistusmaa:  Tanska
Tuotantoyhtiö:  Canal+ Film4 France 3 Zentropa Trust Film Svenska Film i Väst Liberator Productions
Levittäjä:  Fine Line Features
Ensi-ilta:  2000
Kesto:  140 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Dancer in the Dark on Lars von Trierin vuonna 2000 ensi-iltansa saanut musikaalielokuva. Trier on myös elokuvan käsikirjoittaja. Tuottajana on Vibeke Windeløv. Pääosassa on Björk, joka myös sävelsi elokuvan musiikin. Muita päärooleja esittävät Catherine Deneuve, Vladica Kostic, David Morse, Cara Seymour ja Peter Stormare. Elokuva on kolmas osa Trierin trilogiassa, jonka aikaisemmat osat ovat Breaking the Waves ja Idiootit.
Vuonna 2010 suomalaiskriitikot äänestivät elokuvan 2000-vuosikymmenen kuudenneksi parhaaksi.
Juoni

Elokuva sijoittuu Yhdysvaltoihin vuoteen 1964. Elokuvan päähenkilö on Selma Ježková (Björk), tšekkiläinen maahanmuuttaja, joka on muuttanut Yhdysvaltoihin poikansa Gene Ježkován (Kostic) kanssa. Selma työskentelee tehtaalla. He asuvat asuntovaunussa kaupungin poliisin Bill Houstonin (Morse) ja hänen vaimonsa Linda Houstonin (Seymour) tontilla. Selman ystävä on Kathy (Deneuve), jota hän kutsuu Cvaldaksi. Selmaa tavoittelee ujo mutta periksiantamaton Jeff (Stormare), joka myös työskentelee tehtaassa.
Näyttelijät

| 0 | 1 | 2 |
| --- | --- | --- |
|  Björk  | … |  Selma Ježková   |
|  Catherine Deneuve  | … |  Kathy (Cvalda)   |
|  David Morse  | … |  Bill Houston   |
|  Cara Seymour  | … |  Linda Houston   |
|  Peter Stormare  | … |  Jeff   |
|  Siobhan Fallon  | … |  Brenda   |
|  Joel Grey  | … |  Olrich Novy   |
|  Vladika Costic  | … |  Gene Ježek   |
|  Jean-Marc Barr  | … |  Norman   |
|  Vincent Paterson  | … |  Samuel   |
|  Zeljko Ivanek  | … |  Piirisyyttäjä   |
|  Udo Kier  | … |  Tri. Pokorny   |
|  Jens Albinus  | … |  Morty   |
|  Stellan Skarsgård  | … |  Tohtori   |
Musikaalinumerot

"Cvalda" - Selma, Kathy ja työläiset
"I´ve Seen It All" - Selma, Jeff ja miehet junassa
"Smith & Wesson" - Selma, Bill, Linda ja Gene
"In The Musicals pt.1" - Selma ja tanssijat
"In The Musicals pt.2" - Selma, Novy ja ihmiset oikeudenkäynnissä
"107 Steps" - Selma, Brenda ja vangit
"Next To Last Song" - Selma
Muut laulut

"My Favorite Things" - Selma, Kathy, Samuel ja musikaalinäyttelijät
"So Long Farewell" - Selma
"Climb Every Mountain" - Samuel, Selma ja musikaalinäyttelijät
"New World" - Björk (lopputekstit)
Kirjallisuutta

Waarala, Hannu: ”Mistä viattomat oikein uneksivat? eli Musiikkielokuvan uusi paradigma”, Filmihullu 6/2005.
Eero Kolamo

Eero Petteri Kolamo (18. syyskuuta 1937 Sääksmäki – 26. maaliskuuta 2023 Helsinki) oli suomalainen yritysjohtaja ja osuustoimintaliikkeen vaikuttaja, joka sai kauppaneuvoksen arvonimen.
Kolamon vanhemmat olivat asemapäällikkö Thor Veli Petter Kolamo, aiemmin Kolström, ja toimistovirkailija Rauha Hedvig Molkka. Hänen puolisonsa  1961–2023 oli henkilöstösihteeri Anja Tuulikki Eskola. Kolamo tuli ylioppilaaksi Toijalan yhteiskoulusta 1957 ja valmistui ekonomiksi Helsingin kauppakorkeakoulusta 1961. Hän oli Karjakunnan markkinointitehtävissä 1961–1962, Helsingin konttorin myyntipäällikkö 1962–1963 ja Sveriges Lantbruksförbundin markkinointitehtävissä Tukholmassa 1963–1964. Karjakunnan, vuodesta 1978 Keskuskunta OK-Liha, Helsingin konttorin apulaisjohtaja Kolamo oli 1964–1965, markkinointipäällikkö 1965–1966, markkinointijohtaja 1966–1976, valmistelinjan johtaja 1977–1980, varatoimitusjohtaja 1980–1981, toimitusjohtaja 1981–1985, johtokunnan jäsen 1975–1980, johtokunnan varapuheenjohtaja 1980–1981 ja puheenjohtaja 1981–1985.
Kolamo oli Suomen Sokerin Kariniemen yksikön johtaja 1986–1987 ja SOK:n pääjohtajan varamies, päivittäistavararyhmän johtaja, kenttäryhmän johtaja, strategisten projektien johtaja ja hallituksen jäsen 1987–1999. Lihakauppakurssien kannatusyhdistyksen toiminnanjohtaja hän oli 1961–1981 ja johtokunnan jäsen 1965–1981 ja puheenjohtaja 1981–1985. Kolamolla oli myös useita elintarvikealan ja muita asiantuntija- ja luottamustehtäviä.  Kauppaneuvoksen arvonimen hän sai 1991.